ด็อกเตอร์แซ็คแชมเบอร์ออร์เคสตรา - วิกิพีเดีย

# ด็อกเตอร์แซ็คแชมเบอร์ออร์เคสตรา

### จากวิกิพีเดีย สารานุกรมเสรี

วงด็อกเตอร์แซ็ก แชมเบอร์ออร์เคสตรา (Dr. Sax Chamber Orchestra) เป็นวงดนตรีเยาวชน เพื่อฝึกฝนความสามารถด้านดนตรีคลาสสิก ในโครงการวิจัยพรสวรรค์ศึกษา ของโรงเรียนสอนดนตรีเอื้อมอารีย์ ก่อตั้งโดย สุกรี เจริญสุข ผู้อำนวยการวิทยาลัยดุริยางคศิลป์ มหาวิทยาลัยมหิดล เมื่อเดือนมีนาคม พ.ศ. 2540 โดยมุ่งเน้นให้ผู้เล่นได้รับประสบการณ์แสดงดนตรี และได้รับการฝึกฝนจากอาจารย์ที่มีความเชี่ยวชาญทั้งชาวไทยและชาวต่างประเทศ จัดให้มีการแสดงสด และบันทึกเสียงอย่างสม่ำเสมอ เพื่อให้ผู้เล่นสามารถนำไปประกอบอาชีพในระดับสากลได้

วงด็อกเตอร์แซ็ก เชมเบอร์ออร์เคสตร้า มีผู้อำนวยเพลงและผู้เรียบเรียงเพลงประจำวง คือ ร้อยเอกประทีป สุพรรณโรจน์ ได้รับรางวัลที่ 1 จากการประกวดดนตรีนานาชาติ ณ เมืองอินเทอลาเคน ประเทศสวิตเซอร์แลนด์ เมื่อวันที่ 29 กันยายน พ.ศ. 2548 มีผู้เข้าแข่งขันจำนวน 21 วง จาก 8 ประเทศ

ชื่อวง "Dr. Sax" มาจากฉายาของ รศ.ดร.สุกรี เจริญสุข ผู้ก่อตั้งวง ซึ่งจบปริญญาเอกสาขาการเล่นและการสอนแซ็กโซโฟน จากมหาวิทยาลัยนอร์เทิร์น โคโลราโด สหรัฐอเมริกา

วงดร.แซค เชมเบอร์ เป็นวงดนตรีเพื่อประกอบการเรียนการสอนดนตรีเด็กของโรงเรียนสอนดนตรีเอื้อมอารีย์ (Dr. Sax School of Music) และอยู่ภายใต้การควบคุมดูแลของโครงการวิจัยพรสวรรค์ศึกษา ของ รศ.ดร.สุกรี เจริญสุข ผู้อำนวยการโครงการวิจัยพรสวรรค์ศึกษา โดยอาศัยปรัชญาและแนวความคิดใหม่ที่ว่า “ดนตรีเพื่อเด็กทุกคนและเด็กทุกคนควรมีโอกาสเรียนดนตรี” เพื่อให้ดนตรีเป็นส่วนหนึ่งของชีวิต เมื่อเด็กได้เรียนดนตรีแล้ว ไม่จำเป็นว่าเด็กจะต้องประกอบอาชีพเป็นนักดนตรีเท่านั้น เด็กสามารถเรียนรู้เพื่อความสุขส่วนตัว เรียนรู้เพื่อความมีรสนิยม เป็นผู้มีวัฒนธรรม โดยอาศัยดนตรีเป็นสื่อ

การรวมวง เป็นกิจกรรมดนตรีอย่างหนึ่งที่ทำให้เด็กได้ "เรียนดนตรีโดยการเล่น" และมีกิจกรรมที่กระตุ้นให้เด็กได้ฝึกซ้อมและมีแรงบันดาลใจที่จะเล่นดนตรีให้ดีที่สุดเต็มความสามารถ ดังนั้น วงด็อกเตอร์ แซค เชมเบอร์ ออร์เคสตร้า จึงได้เกิดการรวมตัวเป็นวงเมื่อประมาณปลายปี พ.ศ. 2540 เด็กๆ มาฝึกซ้อมกันทุกวันอาทิตย์เวลา 18.00 – 20.00 น.

## [แก้] ประวัติ

จากจุดเริ่มต้นจุดเล็กๆ พวกเขาเติบโตขึ้นพร้อมกับความสามารถที่เพิ่มขึ้นตาม การรวมวงซ้อมดนตรีอย่างจริงจังและสม่ำเสมอ ประกอบกับการดูแลฝึกซ้อมจากบุคคลากรทางดนตรีทั้งคนไทยและต่างประเทศ ที่มีความรักและเข้าใจในเด็กกลุ่มนี้ วงด็อกเตอร์แซค เชมเบอร์ ออร์เคสตร้า ผ่านการแสดงดนตรีในโอกาสต่างๆ ทั้งเวทีระดับชาติและนานาชาติ ปัจจุบันมีผลงานบันทึกเสียงในรูปแบบซีดีจำนวน 4 อัลบั้ม คือ อัลบั้มชุดร่วมกันทำ (พ.ศ. 2535) อัลบั้มชุดBlue Danube (พ.ศ. 2544) อัลบั้มชุดศรีอยุธยา (พ.ศ. 2545) อัลบั้มชุดกฤดาอภินิหาร (พ.ศ. 2546) และล่าสุดคว้ารางวัลชนะเลิศวงดนตรีเยาวชนคลาสสิคระดับนานาชาติ ในงาน International Youth Chamber Music Competition 2005 (IYCC) ที่ประเทศสวิสเซอร์แลนด์

## [แก้] โครงการพรสวรรค์ศึกษา

พรสวรรค์สร้างได้ ไม่ต้องคอยเทวดา เป็นงานวิจัยที่ได้ค้นคว้าด้านความสามารถและความถนัดทางด้านดนตรีของเด็ก ซึ่งศึกษาจากชีวิตจริง การปฏิบัติจริงของเด็ก จากเด็กที่สมัครใจเรียนวิชาดนตรีเป็นพิเศษ เมื่อเด็กมีฝีมือพอจะจัดรวมเป็นวงได้ก็รวมกันเป็นวง เริ่มต้นจากเป็นวงดนตรีที่ไม่อยู่ในสารบบ กล่าวคือไม่กำหนดว่ามีกี่คน ไม่กำหนดเครื่องดนตรีที่เล่น ต่อมาได้จัดให้เป็น วงเชมเบอร์ออร์เคสตร้า เป็นวงทดลองเพื่อติดตามความเคลื่อนไหวและความเปลี่ยนแปลงของเด็ก เก็บข้อมูลการเรียนดนตรีและสะท้อนออกมาเป็นเอกสาร รวมถึงการแสดงดนตรีในรูปแบบคอนเสิร์ต การแสดงดนตรีประกอบคำบรรยาย การแสดงดนตรีต่อหน้าสาธารณชน และการบันทึกซีดี

## [แก้] สมาชิกในวง

(ข้อมูลเมื่อ ตุลาคม 2548)

ไวโอลิน 1

1. นางสาวผ่องพรรณ อังคสุภณ อายุ 20 ปี กำลังศึกษาที่ วิทยาลัยดุริยางคศิลป์ มหาวิทยาลัยมหิดล
2. นางสาวสรีวันท์ วาทะวัฒนะ อายุ 18 ปี กำลังศึกษาที่ วิทยาลัยดุริยางคศิลป์ มหาวิทยาลัยมหิดล
3. นายกมล บูรกุล อายุ 17 ปี กำลังศึกษาที่ วิทยาลัยดุริยางคศิลป์ มหาวิทยาลัยมหิดล
4. นางสาววิศนี วงศ์วิรุฬห์ อายุ 14 ปี กำลังศึกษาที่ โรงเรียนสตรีวิทยา

ไวโอลิน 2

1. นางสาวกมลมาศ เจริญสุข อายุ 17 ปี กำลังศึกษาที่ วิทยาลัยดุริยางคศิลป์ มหาวิทยาลัยมหิดล
2. นางสาวปุญญวาสน์ มโนมัยพิบูลย์ อายุ 15 ปี กำลังศึกษาที่ โรงเรียนราชินี
3. นายสุภัทร จันทวีระ อายุ 18 ปี กำลังศึกษาที่ วิทยาลัยดุริยางคศิลป์ มหาวิทยาลัยมหิดล
4. นางสาวสารินท์ อภิศักดิ์ศิริกุล อายุ 17 ปี กำลังศึกษาที่ โรงเรียนเซนต์โยเซฟ คอนแวนต์

วิโอลา

1. นายจักรกฤษ เจริญสุข อายุ 19 ปี กำลังศึกษาที่ วิทยาลัยดุริยางคศิลป์ มหาวิทยาลัยมหิดล
2. นายพงษ์เทพ จิตดวงเปรม อายุ 16 ปี กำลังศึกษาที่ เตรียมอุดมดนตรี มหาวิทยาลัยมหิดล
3. นายรมย์ รักปถพีสุวรรณ อายุ 19 ปี กำลังศึกษาที่ โรงเรียนเซนต์คาเบรียล
4. นายสุวิจักขณ์ โชติกูล กำลังศึกษาที่ เตรียมอุดมดนตรี มหาวิทยาลัยมหิดล

เชลโล

1. นางสาวสรมรรถยา วาทะวัฒนะ อายุ 15 ปี กำลังศึกษาที่ เตรียมอุดมดนตรี มหาวิทยาลัยมหิดล
2. นางสาวตปาลิน เจริญสุข อายุ 16 ปี กำลังศึกษาที่ เตรียมอุดมดนตรี มหาวิทยาลัยมหิดล
3. นายพงษพัฒน์ อังคสุภณ อายุ 17 ปี กำลังศึกษาที่ เตรียมอุดมดนตรี มหาวิทยาลัยมหิดล

ดับเบิ้ลเบส

1. นายวัชรพงษ์ สุภัทรชัยวงศ์ อายุ 18 ปี กำลังศึกษาที่ วิทยาลัยดุริยางคศิลป์ มหาวิทยาลัยมหิดล

## [แก้] อ้างอิง

- เว็บไซต์ทางการ
- Dr. Sax Chamber Orchestra Solo Night
- Dr. Sax Chamber Orchestra

| ด็อกเตอร์แซ็คแชมเบอร์ออร์เคสตรา เป็นบทความเกี่ยวกับ เพลง หรือ ดนตรี ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น ข้อมูลเกี่ยวกับ ด็อกเตอร์แซ็คแชมเบอร์ออร์เคสตรา ในภาษาอื่น อาจสามารถหาอ่านได้จากเมนู ภาษาอื่น ด้านซ้ายมือ

ดึงข้อมูลจาก "http://th.wikipedia.org../../../%E0%B8%94/%E0%B9%87/%E0%B8%AD/%E0%B8%94%E0%B9%87%E0%B8%AD%E0%B8%81%E0%B9%80%E0%B8%95%E0%B8%AD%E0%B8%A3%E0%B9%8C%E0%B9%81%E0%B8%8B%E0%B9%87%E0%B8%84%E0%B9%81%E0%B8%8A%E0%B8%A1%E0%B9%80%E0%B8%9A%E0%B8%AD%E0%B8%A3%E0%B9%8C%E0%B8%AD%E0%B8%AD%E0%B8%A3%E0%B9%8C%E0%B9%80%E0%B8%84%E0%B8%AA%E0%B8%95%E0%B8%A3%E0%B8%B2.html".

หมวดหมู่: กลุ่มดนตรีสัญชาติไทย | วงออร์เคสตรา | บทความเกี่ยวกับ ดนตรี ที่ยังไม่สมบูรณ์

##### Views

- บทความ
- อภิปราย
- รุ่นปัจจุบัน

##### ค้นหา